**Občianske združenie Jahôdka**

**Pieninská 1, 974 11 Banská Bystrica**

**IČO : 42 308 216**

**–––––––––––––––––––––––––––––––––––––––––––––**

**PREVÁDZKOVÝ PORIADOK**

**pre**

**Súkromné detské centrum Jahôdka**

**so sídlom Kremnička 53, Banská Bystrica**

vypracovaný na základe povinnosti ustanovenej v zákone č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení noviel

Schválil: Regionálny úrad verejného zdravotníctva v Banskej Bystrici

RUVZBB / OHDM / 2439 / 9829 / 2023

**PREVÁDZKOVÝ PORIADOK**

**Názov zariadenia: Súkromné detské centrum Jahôdka**

**Adresa:** Kremnička 53, 974 05 Banská Bystrica

**Právna forma:** Občianske združenie

**Zriaďovateľ:** OZ Jahôdka, Pieninská 1, 974 00 Banská Bystrica

**Štatutár. zástupca:** PaedDr. Sitárová Jana

**IČO:** 42 308 216

**Kontakt:** 0905 768 677

**e-mail:** sitarova.jan@gmail.com

**Charakteristika súkromného detského zariadenia**

Súkromné detské zariadenie poskytuje celodennú starostlivosť deťom od 3 do 6 rokov. Podľa požiadaviek rodičov je možné dohodnúť starostlivosť celodennú, poldennú aj hodinovú.

**Kapacita max. 28 detí** je v súlade s vyhláškou MZ SR č. 75/2023 Z .z. §2, ods. 2 o podrobnostiach o požiadavkách na zariadenia pre deti a mládež.

**1. Popis zariadenia**

Súkromné detské zariadenie je umiestnené v „Administratívnej budove“ dopravného podniku na 2. nadzemnom podlaží o celkovej výmere 288,90 m2, so samostatným vstupom, Kremnička 53, Banská Bystrica.

**Miestnosti a ich rozloha:**

Telocvičňa o výmere 52,29 m2

Spálňa o výmere 48,97 m2

Jedáleň o výmere 37,71 m2

Potravinový sklad o výmere 5,75 m2

Sklad o výmere17,49 m2

Kancelária o výmere 31,27 m2

Herňa s učebňou o výmere 95,42 m2

Výška miestností: 3 m

Vstupná chodba vedie do šatne pre deti. Šatňa detí je vybavená vešiakmi, skrinkami na odkladanie osobných vecí, lavičkami.

Sociálne zariadenia o výmere 28,65 m2 osobitne pre deti a dospelých

* 3 detské umývadlá, 3 detské WC,
* Sociálne zariadenie pre dospelých : 2 veľké umývadlá, 1 veľké WC, 2 pisoáre

Spoločné priestory o výmere 55,71 m2

V sklade sú uložené upratovacie potreby, čistiace a dezinfekčné prostriedky.

Na pobyt vonku sa využíva detské ihrisko, ktoré je bezpečne oplotené. Rozloha ihriska je 600 m2.

**2. Organizácia prevádzky**

Denný režim:

|  |  |
| --- | --- |
| 7.00 - 9.00 hod | príchod detí, privítanie, ranný filter, hry a hravé aktivity podľa záujmu detí, |
| 9.00 – 10.00 hod | edukácia podľa tematického plánu zameraného na osobitný vývin dieťaťa, aktivity podporujúce rozvoj mysle, duše, kreativitu, zručnosti a pohybové zdatnosti |
| 10.00 – 10.30 hod | hygiena, desiata, pitný režim |
| 10.30 – 11.45 hod | pobyt vonku, tematické vychádzky |
| 12.00 – 12.30 hod | hygiena, obed, pitný režim, |
| 12.30 -13.00 hod | hygiena, príprava na spánok, |
| 13.00 – 14.30 hod | poobedňajší relax, spánok |
| 14.30 – 15.00 hod | obliekanie, česanie, hygiena |
| 15.00 – 15.30 hod | olovrant, pitný režim |
| 15.30 – 17.00 hod | krúžková činnosť, hudobno-pohybové aktivity, hra detí podľa záujmu |

**3. Postup pri prejavoch príznakov akútneho ochorenia, alebo**

**prenosného parazitárneho ochorenia počas pobytu dieťaťa**

**v zariadení**

V zariadení môže byť umiestnené len dieťa, ktoré podľa § 24 ods. 6) písm. a),b),c) zákona č. 355/2007 Z.z. o ochrane, podpore a rozvoji verejného zdravia je:

* zdravotne spôsobilé na pobyt v kolektíve
* neprejavuje príznaky prenosného ochorenia
* nemá nariadené karanténne opatrenia

Podľa § 24 ods. 7 zákona 355/2007 Z.z. predkladá zákonný zástupca dieťaťa pred prvým nástupom dieťaťa do zariadenia potvrdenie o jeho zdravotnej spôsobilosti, ktoré obsahuje aj údaj o povinnom očkovaní.

Skutočnosti uvedené § 24 v ods. 6 písm. b) a c) potvrdzuje písomným vyhlásením zástupca dieťaťa. Vyhlásenie nesmie byť staršie ako jeden deň. Vyhlásenie predkladá zástupca dieťaťa pred prvým vstupom dieťaťa do zariadenia a po neprítomnosti dieťaťa v zariadení dlhšej ako 5 dní.

**Učiteľka je povinná:**

* Dennodenne pri prijímaní dieťaťa do zariadenia zistiť prostredníctvom rozhovoru so zákonným zástupcom a prehliadnutím dieťaťa, či zdravotný stav umožňuje jeho prijatie.
* O vykonaní ranného filtra sa vedie písomná evidencia.
* Zodpovedá, že do zariadenia neprijala dieťa podozrivé na ochorenie, a že jeho zdravotný stav bol vyšetrený ošetrujúcim lekárom, ktorý toto podozrenie nepotvrdil.

**3.1 Opatrenia pri prejavoch akútneho ochorenia, alebo prenosného parazitárneho ochorenia počas pobytu dieťaťa v zariadení**

Ak sa u dieťaťa počas dňa prejavia príznaky akútneho ochorenia, je povinnosťou detského zariadenia:

* zabezpečiť nad ním dohľad
* bez meškania informovať zákonného zástupcu dieťaťa.

**3.2 Postup pri výskyte vši hlavovej v zariadení:**

* zabezpečiť izoláciu podozrivého dieťaťa od ostatných detí a zabezpečiť nad ním dozor do príchodu zákonného zástupcu, rodičov,
* zabezpečiť okamžitú informovanosť zákonných zástupcov dieťaťa s výskytom vši hlavovej,
* zabezpečiť informovanie všetkých rodičov, resp. zástupcov dieťaťa o výskyte vši hlavovej v zariadení,
* zabezpečiť informovanie zákonných zástupcov o nutnosti vykonania opatrení - dezinsekciu u všetkých členov kolektívu, vrátane jej zdravých členov a dezinsekciu pokrývok hláv, šálov, hrebeňov, hračiek, bielizne, t.j. predmetov, ktoré prichádzajú do styku s vlasmi,
* upozorniť zákonných zástupcov, že všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie,
* zabezpečiť dezinsekciu žineniek, kobercov, prípravkom proti lezúcemu hmyzu, miestnosti dôkladne vyvetrať a minimálne 3 - 4 dni nepoužívať,
* každé dieťa musí používať vlastné potreby osobnej hygieny (uterák, hrebeň).

**4. ZABEZPEčENIE DOSTATOčNéHO MNOžSTVA PITNEJ VODY**

Pitná voda je zabezpečovaná z verejného vodovodu - Stredoslovenská vodárenská prevádzková spoločnosť a. s., Partizánska cesta 5, Banská Bystrica.

**5. Zásobovanie TEPLOM A teplou úžitkovou vodou**

Vykurovanie a TÚV sú zabezpečené z plynovej kotolne DP BB.

**6. Zabezpečenie čistoty a údržby priestorov zariadenia**

Čistota jednotlivých priestorov zariadenia sa zabezpečuje umývaním na vlhko s použitím čistiacich a dezinfekčných prostriedkov dostupných v obchodnej sieti. Upratovacie pomôcky, čistiace a dezinfekčné pomôcky sú uložené v sklade mimo dosahu detí. Výlevka je v samostatnej miestnosti. Harmonogram upratovania je uvedený v prílohe č. 1.

Maľovanie priestorov zariadenia sa vykoná ak sú steny viditeľne znečistené.

**7. Vhodné klimatické podmienky**

V herni a jedálni je zabezpečená teplota najmenej 22oC , v umyvárni je teplota najmenej 23oC. Výmena vzduchu je zabezpečovaná vo všetkých miestnostiach vetraním:

* ráno pred príchodom detí do zariadenia – oknami otvorenými dokorán,
* počas pobytu detí vonku - oknami otvorenými dokorán,
* počas upratovania a počas manipulácie s posteľnou bielizňou a lôžkami,
* počas dňa je vetranie zabezpečené vetracími otvormi tak, aby deti neboli vystavené prievanu,
* v zimnom období je vetranie zabezpečované tak, aby sa výrazne neznížila teplota vzduchu v miestnostiach,
* po skončení prevádzky, dôkladným vyvetraním priestorov.

**8. Spôsob zabezpečenia pitného režimu počas dňa**

Pitný režim detí zabezpečuje personál zariadenia, ktorý má zdravotnú a odbornú spôsobilosť pre prácu pri manipulácii s potravinami. Počas dňa sú pre deti pripravované nápoje – ovocné a bylinkové čaje, pitná voda. K dispozícii je dostatočné množstvo čistých pohárov. Čisté a použité poháre sú uložené na osobitných podnosoch. Poháre sú umývané v umývačke na riad, ktorá sa nachádza vo výdajni pokrmov zariadenia.

**9. Zabezpečenie stravovania detí**

Deti sa stravujú v dostatočne presvetlenej jedálni, ktorá je spojená s výdajňou pokrmov. Jedáleň je vybavená stoličkami a stolmi. Podlaha je pokrytá linoleom. V zmysle zákona MZ SR O ochrane nefajčiarov, sa v zariadení nefajčí. Vo výdajni pokrmov je kuchynská linka, v ktorej sa nachádza príborník s príborom a v linke je stolový a kuchynský riad. Kuchyňa je vybavená pracovnými stolmi, rozdelenými podľa druhu činnosti. Vetranie a výmena vzduchu v kuchynských priestoroch sa zabezpečuje dostatočným počtom okien v jedálni.

Stravovanie detí je zabezpečené : obedy – dovoz stravy (stravovacia spoločnosť)

desiata, olovrant – príprava v zariadení

Jedálny lístok je zostavený s dodržaním zásady pestrosti a v súlade s OVD pre obsah výživovej hodnoty jedál pre určenú vekovú skupinu.

**Dovoz stravy:**

Obedy vyrába a dováža stravovacia spoločnosť, ktorá sa zaoberá poskytovaním gastronomických služieb a prispôsobuje sa potrebám a požiadavkám stravníkov vekovej skupiny od 3 do 6 rokov. Stravovacia firma zabezpečuje a zaväzuje sa v zmluve dovážať pokrmy prispôsobené danej vekovej skupiny (od 3 do 6 r.) zo zdravotne a výživovo hodnotných surovín, nutrične a energeticky zodpovedajúcemu veku detí. Ich kuchynská prevádzka je riadne schválená. Zmluva o poskytovaní a dovoze stravy v prílohe PP.

Stravu dováža stravovacia spoločnosť vo vlastnom dopravnom prostriedku, ktoré je hygienicky uspôsobené a vhodné na prepravu pokrmov. Údržbu a dezinfekciu vozidla zabezpečuje stravovacia firma. Strava sa dováža v prepravných termo-nádobách. Keďže je strava prevážaná do výdajne pokrmov (SDC) , teplota hotových pokrmov nesmie klesnúť počas ich prepravy až do času výdaja pod 65 oC. Ak sa tak stane a teplota klesne pod 65 oC následne treba pokrm ohriať na 70 oC. Monitorovanie teploty pokrmov má na starosti zodpovedný pracovník zariadenia, takisto aj vedenie evidencie teploty prepravovaných a vydávaných jedál.

Desiate a olovranty sa pripravujú v zariadení SDC z hotových výrobkov bežne dostupných v obchodnej sieti. Nákup potravín na desiatu a olovrant je realizovaný denne na priamu spotrebu. Vedúca zariadenia informuje o jedálnom lístku rodičov na nástenke, aby mali informáciu o jeho zložení.

**Odber vzoriek zo stravy**

Odber vzoriek zo stravy a vedenie evidencie odobratých vzoriek vykonáva poverená osoba, so zdravotnou a odbornou spôsobilosťou pre prácu pri manipulácii s potravinami, denne pred výdajom jedál z každého podávaného pokrmu v množstve 50gr. na dobu 48 hodín. Vzorky sa odoberajú osobitne do čistých vyvarených sklenených nádob v teplom stave, po uzatvorení sa rýchlo schladia. Počas 48 hodín od ukončenia výdaja sa uchovávajú v chladničke pri teplote +2°C až + 6°C. Presný čas odberu vzoriek sa uvádza jednotlivo. Po uplynutí 48 hodín sa vzorky odstránia neškodným spôsobom, následne sa nádoby na odoberanie vzoriek vyvaria. Evidencia vzoriek musí obsahovať: dátum odberu vzorky, hodinu, druh vzorky a meno a priezvisko osoby, ktorá odber vzorky vykonala.

Biologicky odpad likviduje stravovacia spoločnosť v oddelenom režime (čas a dopravný prostriedok), ktorá obedy aj dováža ( v prílohe zmluva o odbere biologického odpadu, uvedený čas a spôsob prepravy odpadu).

**Výdajňa jedál:**

**-**umývanie rúk pracovníkov pre výdaj stravy je zabezpečené v jedálenskej časti

-oddelený je výdaj jedál a príjem použitého riadu

-zodpovední zamestnanci pre výdaj stravy, so zdravotnou a odbornou spôsobilosťou pre prácu pri manipulácii s potravinami sú povinní dodržiavať zásady osobnej hygieny

( čistý pracovný odev, ...)

**Porcovanie a výdaj**

Zariadenie je vybavené kuchynkou (dvojdrez, umývadlo, umývačka riadu, kuchynská linka, mikrovlnná rúra, rýchlovarná kanvica, chladnička, dvojplatnička, stolový a kuchynský riad)

-porcovanie a výdaj sa vykonáva na základe výkazu stravovaných osôb (detí)

-na prípravu stravy používať označené pracovné plochy, pracovné dosky (zvlášť pracovná plocha pre prípravu desiaty a olovrantu, zvlášť na výdaj)

-záznamy pre výdaj stravy vykonáva poverená osoba so zdravotnou a odbornou spôsobilosťou pre prácu pri manipulácii s potravinami

**Konzumácia stravy deťmi a zamestnancami**

- je samotný odber stravy deťom a zamestnancom

- rodič dieťaťa alebo zamestnanec môže podať pripomienku ku kvalite stravy vedúcej

zariadenia. Pripomienku rieši vedúca zariadenia vo svojej kompetencii.

**Skladovanie tovaru**

Zásobovanie kuchyne zabezpečuje vedúca zariadenia. Tovar sa skladuje oddelene, podľa druhu tovaru (v potravinovom sklade, v chladničke)

-vizuálna kontrola tovaru – či nie je obal poškodený

-kontrola množstva, hmotnosti tovaru, dátum spotreby

-dodržiavať teplotu v chladiacich zariadeniach 0°C do +6°C

-vedúca zariadenia vedie evidenciu teploty v chladničke

**Sanitácia a umývanie použitého riadu**

Dvojdrez slúži na umývanie kuchynského riadu a umývačka riadu sa používa na umývanie stolového riadu.

Sanitácia sa vykonáva:

-**mechanickými prostriedkami:** kefy, handry, vedrá, metly, špongie, drôtenky...

-**chemickými prostriedkami:** HG sanita, Pur, Jar, Finish, Fixinela, Cif, W5, Tana Ivedor, Dipex

(chemické čistiace prostriedky sa nachádzajú v sklade)

**SANITAČNÝ PORIADOK PRE VÝDAJNÚ KUCHYŇU**

|  |  |  |  |  |  |
| --- | --- | --- | --- | --- | --- |
|  | **Denné**  **čistenie, dezin**  **fekcia** | **Týždenné**  **Čistenie, dezinfek**  **cia** | **Spôsob dezinfekcie** | **Druh prostriedku** | **Čas pôsobenia** |
| Prepravné nádoby | X č |  | Zabezpečuje stravovacia spoločnosť, ktorá dováža obedy |  |  |
| Stolový a kuchynský riad a príbory | X č |  |  | Finish, Pur, Jar |  |
| Dvojdrez | X d |  | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela, Cif | Dĺžka trvania podľa návodu uvedenom na obaloch |
| Prijímacie, prípravné a výdajné pulty | X d |  | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela, Cif | Dĺžka trvania podľa návodu uvedenom na obaloch |
| Umývadlo na ruky | X č | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela, Cif | Dĺžka trvania podľa návodu uvedenom na obaloch |
| Odkvapkávač na riad a príbory | X č | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela, Cif | Dĺžka trvania podľa návodu uvedenom na obaloch |
| Mikrovlnka |  | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, W5, Cif | Dĺžka trvania podľa návodu uvedenom na obaloch |
| Chladnička |  | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, W5, Cif | Dĺžka trvania podľa návodu uvedenom na obaloch |
| dvojplatnička |  | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, W5, Cif | Dĺžka trvania podľa návodu uvedenom na obaloch |
| Varná konvica |  | X č |  | Pur, ocot | Dĺžka trvania podľa návodu uvedenom na obaloch |
| Podlaha | X č |  |  | Pur, Tana Ivedor | denne |
| Smetný kôš |  | X d | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela | Dĺžka trvania podľa návodu uvedenom na obaloch |
| Kuchynská linka - nábytok |  | X č | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Cif, | Dĺžka trvania podľa návodu uvedenom na obaloch |
| Pracovné plochy | X č+d |  | Použitie podľa návodu uvedenom na dezinfekčných a čistiacich prostriedkoch | Dezinfekčné prostriedky, Fixinela, Cif | Dĺžka trvania podľa návodu uvedenom na obaloch |

**10. Starostlivosť o vonkajšie priestory**

Na pobyt vonku sa využíva detské ihrisko za objektom budovy: bránička, bezpečný plot, uzamknutie areálu. Ihrisko je vybavené záhradnými domčekmi, šmykľavkou, hojdačkami, pieskoviskom.

**Pieskovisko**– vyhláška MZ SR č.521/2007 Z.z. o podrobnostiach a požiadavkách na pieskoviská:

* za starostlivosť a údržbu pieskoviska zodpovedá poverený člen OZ
* prevádzkuje sa v sezóne od 1.marca do 30.novembra kalendárneho roka
* výmena piesku podľa potreby
* minimálne 1x za dva týždne čistiť, prekopať, prehrabať a poliať piesok pitnou vodou,

o čistení a udržiavaní sa vedie záznam

* pieskovisko prekryté-doskami- areál je oplotený
* v prípade podozrenia na nevyhovujúcu kvalitu piesku v pieskovisku požiadame RÚVZ v B. Bystrici o jeho vyšetrenie za účelom stanovenia najvyššieho prípustného množstva indikátorov mikrobiálneho a parazitárneho znečistenia piesku v pieskovisku

**11. skladovanie posteľnej bielizne a manipulácia, frekvencia výmeny Posteľnej bielizne, pyžám, uterákov**

Posteľná bielizeň sa vymieňa 1x za 14 dní, v prípade znečistenia ihneď. Pranie posteľnej bielizne a uterákov zabezpečuje SDC Jahôdka. Uteráky sa vymieňajú 1x týždenne, pri znečistení ihneď. Pranie a výmenu pyžám majú na starosti rodičia 1x týždenne.

**12. Zneškodňovanie tuhého odpadu a spôsob odstraňovania odpadových vôd**

Odpad je uskladňovaný v typizovanej nádobe na komunálny odpad s frekvenciou vyprázdňovania 1 krát týždenne. Podľa nájomnej zmluvy je v cene nájmu zahrnuté aj používanie nádoby na KO, ktorá sa nachádza pri detskom centre, za ktorú zodpovedá vlastník objektu ako prenajímateľ.

Odpadová voda je odvádzaná do verejnej kanalizácie.

**13. pOKYNY PRE ZAMESTNANCOV**

Osoby, ktoré pracujú s deťmi sú zdravotne spôsobilé a ich zdravotný stav zodpovedá požiadavkám na prácu s deťmi. V prípade akútneho infekčného ochorenia nesmú vykonávať prácu s deťmi. Zamestnanci sú povinní vykonávať povinnosti vyplývajúce zo zákona 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vyhlášky MZ SR č. 75/2023 Z.z. o podrobnostiach o požiadavkách na zariadenia pre deti mládež , za účelom ochrany zdravia detí a to: vykonávanie ranného filtra, kontrola zdravotnej spôsobilosti detí, zabezpečenie izolácie dieťaťa od ostatných detí, ak dieťa počas dňa prejavilo príznaky akútneho prenosného ochorenia a zabezpečí dohľad nad ním a informovanie rodiča, prípadne zákonného zástupcu.

**14. Pokyny pre návštevníkov**

Rodičia aj cudzie osoby sú povinní pri vstupe do priestorov používať návleky, ktoré sú umiestnené pri vstupe do šatne. Návleky sú v dvoch vetrateľných košoch s označením požitých a čistých. Cudzie osoby sa nesmú pohybovať v priestoroch zariadenia bez sprievodu personálu.

**15. Plán opatrení pre prípad mimoriadnych udalostí a havárií**

V prípade mimoriadnej udalosti je nutné okamžite nahlásiť túto skutočnosť p. Sitárovej, ktorá zabezpečí ohlásenie požiarov a mimoriadnych udalostí.

**Tiesňové volania:**

112 – dispečing

155 – rýchla zdravotná služba

156 – polícia

159 – mestská polícia

150 – hasiči

Telefónne čísla rodičov sú evidované v evidenčnej karte každého dieťaťa a sú uložené ako súčasť triednej agendy.

**16. Uplatňovanie zákona NR SR č. 377/2004 Z.z. o ochrane nefajčiarov v znení noviel**

V priestoroch súkromného detského zariadenia je zakázané fajčiť pre zamestnancov aj pre návštevníkov.

**17. Legislatíva**

Prevádzkový poriadok bol vypracovaný v súlade so:

* Zákonom č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení noviel
* Vyhláškou MZ SR č. 75/2023 Z.z. o podrobnostiach o požiadavkách na zariadenia pre deti a mládež
* Vyhláškou MZ SR č. 521/2007 Z.z. o podrobnostiach a o požiadavkách na pieskoviská
* Zákonom NR SR č. 377/2004 Z.z. o ochrane nefajčiarov a o zmene a doplnení niektorých zákonov

V Banskej Bystrici

Vypracovala : PaedDr. Sitárová Jana, štatutárny zástupca OZ Jahôdka

–––––––––––––––––––––––

podpis pečiatka

|  |  |  |  |  |  |  |  |
| --- | --- | --- | --- | --- | --- | --- | --- |
|  | **De-nné** | **Týž-denné** | **Mesač-ne** | **Štvrť-ročne** | **Pol-ročne** | **Roč-ne** | **Dezin-fekcia** |
| Chodby | x |  |  |  |  |  |  |
| Podlahy herne (umývateľne umývať, textilné vysávať) | x |  |  |  |  |  |  |
| Stoličky |  | x |  |  |  |  |  |
| Stoly |  | x |  |  |  |  |  |
| Detské kútiky | x |  |  |  |  |  |  |
| Okenné parapety |  | x |  |  |  |  |  |
| Kryty na radiátoroch |  | x |  |  |  |  |  |
| Madlá zábradlí |  | x |  |  |  |  |  |
| Kľučky dvier |  | x |  |  |  |  |  |
| Odpadkové koše (vyprázdňovanie) | x |  |  |  |  |  | 1x týždenne |
| WC | x |  |  |  |  |  | x  denne |
| Umývadla | x |  |  |  |  |  | x  denne |
| Umyváreň | x |  |  |  |  |  | x  denne |
| Umývanie umývateľných obkladov stien |  | x |  |  |  |  |  |
| Hračky |  | x |  |  |  |  |  |
| Dvere |  | x |  |  |  |  |  |
| Čalúnenie (mokrou cestou) |  |  | x |  |  |  |  |
| Textilné hračky (pranie) |  |  | x |  |  |  |  |
| Matrace (vysávanie) |  |  | x |  |  |  |  |
| Čistenie žalúzií |  |  |  | x |  |  |  |
| Umývanie radiátorov – vykurovacie obdobie |  | x |  |  |  |  |  |
| Umývanie radiátorov – mimo vykurovacieho obdobia |  |  |  | x |  |  |  |
| Umývanie okien |  |  |  |  | x |  |  |
| Ošetrovanie, umývanie a leštenie nábytku |  |  |  |  | x |  |  |
| Čistenie stropných svetiel |  |  |  |  |  | x |  |

Čistota jednotlivých priestorov zariadenia sa zabezpečuje umývaním na vlhko s použitím čistiacich a dezinfekčných prostriedkov dostupných v obchodnej sieti. Budú používane čistiace prostriedky a dezinfekčné prostriedky: Pur, Jar, HG sanita, Finish, Tana Ivedor, Cif, Fixinela, W5,